Suvestinė redakcija nuo 2012-03-23 iki 2012-12-21

Nutarimas paskelbtas: Žin. 2004, Nr. 80-2878, i. k. 104505ANUTA00000058

LIETUVOS BANKO VALDYBA

N U T A R I M A S

DĖL BENDRŲJŲ KREDITO, ELEKTRONINIŲ PINIGŲ IR MOKĖJIMO ĮSTAIGŲ PRAŠYMŲ IŠDUOTI LEIDIMUS PATEIKIMO, NAGRINĖJIMO IR LEIDIMŲ IŠDAVIMO TAISYKLIŲ PATVIRTINIMO

2004 m. gegužės 6 d. Nr. 58

Vilnius

Pakeistas teisės akto pavadinimas:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Pakeistas teisės akto pavadinimas:

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

Lietuvos banko valdyba nutaria:

1. Patvirtinti Bendrąsias kredito, elektroninių pinigų ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisykles (pridedama).

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

2. Pripažinti netekusiu galios Lietuvos banko valdybos 2001 m. balandžio 12 d. nutarimo Nr. 48 „Dėl bendrųjų reikalavimų Lietuvos bankui pateikiamiems dokumentams, susijusiems su Lietuvos banko išduodamais leidimais (licencijomis)“ (Žin., 2001, Nr. 37-1276) 1 punktą.

Valdybos pirmininkas	Reinoldijus Šarkinas

PATVIRTINTA

Lietuvos banko valdybos

2004 m. gegužės 6 d. nutarimu Nr. 58

BENDROSIOS KREDITO, ELEKTRONINIŲ PINIGŲ IR MOKĖJIMO ĮSTAIGŲ PRAŠYMŲ IŠDUOTI LEIDIMUS PATEIKIMO, NAGRINĖJIMO IR LEIDIMŲ IŠDAVIMO TAISYKLĖS

Pakeistas priedo pavadinimas:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

I. BENDROSIOS NUOSTATOS

1. Šis teisės aktas nustato bendruosius prašymų išduoti Lietuvos Respublikos bankų įstatyme, Lietuvos Respublikos centrinės kredito unijos įstatyme, Lietuvos Respublikos kredito unijų įstatyme, Lietuvos Respublikos elektroninių pinigų ir elektroninių pinigų įstaigų įstatyme ir Lietuvos Respublikos mokėjimo įstaigų įstatyme (toliau – kredito, elektroninių pinigų ir mokėjimo įstaigų veiklą reglamentuojantys įstatymai) numatytas licencijas, leidimus, sutikimus arba atlikti kitus veiksmus (toliau – leidimus) ir kitų kartu su prašymu Lietuvos bankui pateikiamų dokumentų reikalavimus bei bendrąją prašymų pateikimo, nagrinėjimo ir leidimų išdavimo tvarką.

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

2. Jei kredito, elektroninių pinigų ir mokėjimo įstaigų veiklą reglamentuojantys įstatymai ar kiti Lietuvos banko teisės aktai nustato kitokius, nei nustatyta šiose taisyklėse, ar papildomus prašymų ir kitų kartu su prašymu Lietuvos bankui pateikiamų dokumentų reikalavimus arba kitokią prašymų pateikimo, nagrinėjimo ir leidimų išdavimo tvarką, taikomos šių įstatymų ar kitų teisės aktų nuostatos.

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

II. PRAŠYMAS IŠDUOTI LEIDIMĄ IR KARTU SU PRAŠYMU PATEIKIAMI DOKUMENTAI

3. Prašyme išduoti leidimą turi būti:

3.1. Duomenys apie prašymą pateikiantį asmenį:

3.1.1. fizinio asmens – vardas, pavardė, asmens kodas (jei jį turi), gyvenamoji vieta;

3.1.2. juridinio asmens – pavadinimas, buveinės adresas, kodas;

3.2. nurodyta, kokį leidimą prašoma išduoti;

3.3. nurodyti prie prašymo pridedami priedai (kartu su prašymu pateikiami dokumentai);

3.4. nurodytos prašymą pateikiančio ar jį atstovaujančio asmens pareigos (jei prašymą pateikia juridinis asmuo), vardas, pavardė, parašas ir prašymo parašymo data. Jei prašymą pasirašo prašymą pateikiančio asmens atstovas, prašyme nurodomi 3.1.1 punkte išvardyti duomenys apie atstovą ir pridedami dokumentai, įrodantys atstovo teises ir pareigas.

4. Kokius dokumentus kartu su prašymu išduoti leidimą privaloma pateikti Lietuvos bankui, nustato kredito, elektroninių pinigų ir mokėjimo įstaigų veiklą reglamentuojantys įstatymai ir kiti Lietuvos banko teisės aktai.

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

5. Lietuvos bankui pateikiami dokumentų originalai arba notaro patvirtinti nuorašai (kopijos, išrašai). Lietuvos bankui taip pat gali būti pateikiami su tikrumo žyma patvirtinti dokumentai jį sudariusio ar jį gavusio Lietuvos Respublikos juridinio asmens, įforminti Lietuvos archyvų departamento prie Lietuvos Respublikos Vyriausybės generalinio direktoriaus 2001 m. kovo 30 d. įsakymu Nr. 19 „Dėl dokumentų rengimo taisyklių patvirtinimo“ nustatyta tvarka. Lietuvos bankui pateikiami užsienio valstybėse parengtų ir (ar) išduotų dokumentų originalai arba notaro patvirtinti nuorašai. Prireikus Lietuvos bankas gali pareikalauti pateikti dokumentų originalus.

Punkto pakeitimai:

Nr. 83, 2006-06-29, Žin., 2006, Nr. 74-2845 (2006-07-03), i. k. 106505ANUTA00000083

6. Prašymas išduoti leidimą ir kiti Lietuvos bankui pateikiami dokumentai privalo būti parengti lietuvių kalba. Dokumentai, parengti užsienio kalba, pateikiami surišti su jų vertimais į lietuvių kalbą, vertimas turi būti patvirtintas vertėjo parašu.

7. Lietuvos bankui pateikiami užsienio valstybėse parengti ir (ar) išduoti dokumentai turi būti legalizuoti arba patvirtinti žyma „APOSTILLE“, išskyrus įstatymuose ar tarptautinėse sutartyse numatytus atvejus.

8. Teikiami dokumentai turi būti spausdinti arba surašyti ranka aiškiai įskaitomomis raidėmis, tvarkingi (lapai nesuplėšyti, nesuglamžyti ir pan.) ir turi atitikti kitus dokumentų rengimą ir įforminimą reglamentuojančių teisės aktų reikalavimus.

9. Pateikiami dokumentai susegami taip, kad juos būtų galima lengvai perversti, atskirti vieną nuo kito ir vėl susegti.

III. PRAŠYMO IŠDUOTI LEIDIMĄ NAGRINĖJIMAS IR LEIDIMO IŠDAVIMAS

10. Prašymas išduoti leidimą gali būti iš esmės nenagrinėjamas ir pateikti dokumentai per 5 darbo dienas nuo jų gavimo dienos grąžinami juos pateikusiam asmeniui, jeigu pateikti ne visi teisės aktuose nurodyti dokumentai arba pateikti dokumentai parengti ir įforminti nesilaikant šiame ar kituose teisės aktuose nustatytų reikalavimų. Prašymo išduoti leidimą nagrinėjimas gali būti nutraukiamas ir pateikti dokumentai grąžinami juos pateikusiam asmeniui, jeigu to prašo prašymą pateikęs asmuo.

11. Lietuvos bankas, grąžindamas pateiktus dokumentus, nurodo atsisakymo nagrinėti prašymą priežastis. Lietuvos banke prireikus paliekami grąžinamų dokumentų nuorašai, patvirtinti įgaliotų Lietuvos banko tarnautojų.

12. Prašymas išduoti leidimą išnagrinėjamas ir sprendimas priimamas ne vėliau kaip per 30 dienų nuo prašymo gavimo dienos, jei kredito, elektroninių pinigų ir mokėjimo įstaigų veiklą reglamentuojančiuose įstatymuose ar kituose Lietuvos banko teisės aktuose nenustatytas kitoks terminas.

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

13. Jei Lietuvos bankas pareikalauja papildomų dokumentų ar informacijos, reikalingos sprendimui priimti, arba juos savarankiškai pateikia leidimo prašantis asmuo, prašymo išnagrinėjimo ir sprendimo priėmimo terminas skaičiuojamas nuo papildomai pareikalautų dokumentų arba informacijos gavimo dienos. Lietuvos bankas, reikalaudamas papildomų dokumentų arba informacijos, reikalingos sprendimui priimti, gali nurodyti tokios informacijos pateikimo terminus.

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

14. Jei prašymo išduoti leidimą nagrinėjimo metu pasikeičia prašyme ar kituose pateiktuose dokumentuose nurodyti duomenys, prašymą pateikęs asmuo privalo Lietuvos bankui pateikti pasikeitusius duomenis ne vėliau kaip per 5 dienas po duomenų pasikeitimo.

15. Sprendimą dėl leidimo išdavimo priima Lietuvos banko valdyba arba jos pavedimu Lietuvos banko struktūrinis padalinys.

Punkto pakeitimai:

Nr. 03-68, 2012-03-15, Žin., 2012, Nr. 34-1694 (2012-03-22), i. k. 112505ANUTA00003-68

16. Leidimo išdavimo sąlygas (atsisakymo išduoti leidimą pagrindus) nustato kredito, elektroninių pinigų ir mokėjimo įstaigų veiklą reglamentuojantys įstatymai ir kiti Lietuvos banko teisės aktai.

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

17. Lietuvos bankas, išduodamas leidimą, gali nustatyti leidimo galiojimo pradžios ar pabaigos terminą, kuris gali būti apibrėžtas konkrečia data, laikotarpiu ar susietas su tam tikrų sąlygų atsiradimu (aplinkybių išnykimu).

18. Lietuvos bankui priėmus sprendimą dėl leidimo išdavimo, prašymą išduoti leidimą pateikusiam asmeniui išduodamas Lietuvos banko sprendimą patvirtinantis dokumentas.

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

Nr. 03-68, 2012-03-15, Žin., 2012, Nr. 34-1694 (2012-03-22), i. k. 112505ANUTA00003-68

19. Jei teisės aktuose numatyta, kad už leidimo išdavimą sumokama valstybės rinkliava, leidimas (leidimo išdavimą patvirtinantis dokumentas) išduodamas tik pateikus teisės aktuose nurodytus dokumentus, patvirtinančius, jog valstybės rinkliava sumokėta.

20. Lietuvos banko sprendimą išduoti leidimą patvirtinantis dokumentas prašymą išduoti leidimą pateikusiam asmeniui išsiunčiamas registruotu paštu arba išduodamas Lietuvos banke.

Punkto pakeitimai:

Nr. 03-68, 2012-03-15, Žin., 2012, Nr. 34-1694 (2012-03-22), i. k. 112505ANUTA00003-68

IV. BAIGIAMOSIOS NUOSTATOS

21. Lietuvos bankui priėmus sprendimą dėl prašymo išduoti leidimą, prašymas ir kiti pateikti dokumentai negrąžinami ir saugomi kredito, elektroninių pinigų įstaigos, užsienio valstybės elektroninių pinigų įstaigos filialo, įsteigto Lietuvos Respublikoje, ir mokėjimo įstaigos, su kuria susijęs prašymas išduoti leidimą, dokumentų bylose.

Punkto pakeitimai:

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

Nr. 03-68, 2012-03-15, Žin., 2012, Nr. 34-1694 (2012-03-22), i. k. 112505ANUTA00003-68

22. Lietuvos banko išduoti leidimai registruojami leidimų išdavimo registracijos knygose.

______________

Pakeitimai:

1.

Lietuvos banko valdyba, Nutarimas

Nr. 83, 2006-06-29, Žin., 2006, Nr. 74-2845 (2006-07-03), i. k. 106505ANUTA00000083

Dėl Lietuvos banko valdybos 2004 m. gegužės 6 d. nutarimo Nr. 58 "Dėl Bendrųjų kredito įstaigų prašymų išduoti leidimus pateikimo, nagrinėjimo ir leidimų išdavimo taisyklių patvirtinimo" pakeitimo

2.

Lietuvos banko valdyba, Nutarimas

Nr. 239, 2009-12-24, Žin., 2010, Nr. 2-118 (2010-01-07), i. k. 109505ANUTA00000239

Dėl Lietuvos banko valdybos 2004 m. gegužės 6 d. nutarimo Nr. 58 "Dėl Bendrųjų kredito įstaigų prašymų išduoti leidimus pateikimo, nagrinėjimo ir leidimų išdavimo taisyklių patvirtinimo" pakeitimo

3.

Lietuvos banko valdyba, Nutarimas

Nr. 03-4, 2012-01-12, Žin., 2012, Nr. 10-461 (2012-01-21), i. k. 112505ANUTA000003-4

Dėl Lietuvos banko valdybos 2004 m. gegužės 6 d. nutarimo Nr. 58 "Dėl Bendrųjų kredito ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisyklių patvirtinimo" pakeitimo

4.

Lietuvos banko valdyba, Nutarimas

Nr. 03-68, 2012-03-15, Žin., 2012, Nr. 34-1694 (2012-03-22), i. k. 112505ANUTA00003-68

Dėl tam tikrų Lietuvos banko valdybos nutarimų, susijusių su Lietuvos banko valdybos funkcijomis finansų rinkos priežiūros srityje, pakeitimo